Høgmo-reserven har blitt bankers i Tyskland
Et kommersielt samarbeid med Norsk Tipping Det kom frem da vårsesongen ble innledet forrige helg, og nordmannen ble tildelt kapteinsbindet i toppkampen mot lokalrivalen Borussia Dortmund. Selve oppgjøret røk riktignok Gladbach 1-3 på egen bane. Men Nordtveit gjorde seg på ingen måte bort i sin defensive midtbanerolle. Nå var det riktignok slik at de to fremste sjefsemnene på laget - Granit Xhaka (mb) var utestengt og Martin Stranzl (f) ikke var helt klar etter en øyeskade. Men det at Nordtveit er helt inne i «kapteins-teamet» sier noe om hvor viktig han har blitt for laget, mener Eurosport-kommentator Petter Bø Tosterud. – Nordtveit er en spiller man kan stole på. Ok, han er kanskje ikke midtbanespilleren med de prangende gjennombruddspasningene eller backen med et høyt teknisk repertoar. Men han er anvendelig på banen og sterk mentalt - flink til å forberede seg til kamper, alltid tilstede i øyeblikket. Slik at når han får sjansen leverer han stort sett alltid, beskriver Bø Tosterud.– Han har hele tiden vært flink til å ta steg i karrieren, og er en av de som har vært i klubben lengst - en klubb hvor det har vært mye utskiftninger i de siste årene. Jeg mener han utstråler lederegenskaper fordi han er så gjennomført profesjonell. Slik har han bygget opp tillit i spillergruppen. Dessuten behersker han språket bra, påpeker Bø Tosterud. Husker du denne?Nordtveit skadet sin egen kaptein Borussia Mönchengladbach innledet sesongen svakt, og i midten av september lå laget på sisteplass i tysk bundesliga. Men så ble trener André Schubert (44) flyttet opp fra klubbens U 23-nivå og til A-lagstrener. Resultatet var at laget var blant høstens formlag i Europa. Nå har klubben riktignok tapt to av sine tre siste matcher, men holder likevel fjerdeplass før kveldens bortekamp mot Mainz. Og Nordtveit har fått spille mye. – Sett utenfra virker det rart at Nordtveit ikke er fast på landslaget med tanke på at han spiller fast på et såpass høyt nivå som toppen i tysk bundesliga er. Men det kan være at Per-Mathias Høgmo har sine grunner utfra taktikk og laguttak i de ulike landskampene, mener Eurosport-kommentatoren. Nordtveits Gladbach-kontrakt går ut til sommeren, og klubben har gjort det klart at de ønsker å forlenge kontrakten. Noe sportsdirektør Max Eberl gjentok på gårsdagens pressekonferanse før avreisen til Mainz. #Eberl: We want to extend Havard #Nordtveit's contract, it's a clear aim of ours. He has to decide ultimately. #fohlenelf — Borussia (@borussia_en)28.01.16, 11:30 – Det har vært snakk om engelske klubber, blant annet Leicester. Men jeg tror ikke han går til England. Borussia Dortmund skal også være interessert, og jeg tror det står mellom enten Dortmund eller Gladbach. – Men da må han velge: Dortmund betyr mer penger, å spille foran flere fans, men kanskje en «squadplayer»-rolle i laget. Velger han å forbli i Gladbach får han bedre lønnsbetingelser enn det han har nå. Han forblir i kjente omgivelser og kanskje spille mer fast som midtstopper. For det er den posisjonen han ønsker, avslutter Bø Tosterud. I kveld handler det om bortekamp mot et Mainz-lag som ikke har scoret i sine tre siste oppgjør. Og som har bokført ett av ni siste oppnåelige poeng. Mainz tapte 0-1 borte for Ingolstadt forrige helg. Er ujevne hjemme (4-1-4-flyt), men holder en godkjent 8.plass. Må få fart på angriperne Yoshinori Muto, Yunus Malli og Jairo Samperio. Mönchengladbach har syv mann på fraværslisten, blant annet Álvaro Dominguez (f), Granit Xhaka (mb) og Mahmoud Dahoud (mb). Men Thorgan Hazard (mb) og Fabian Johnson (mb) er med igjen. • Her kan du lese våre vurderinger av dagens øvrige oddsobjekter Dette er en åpen kamp, og det går an å argumentere for alle utfall. Vi foreslår borteseier fordi gjestene over tid har vist slik god form. Og at man kun har tapt én av ni siste innbyrdes møter. Borteoddsen er 2,25, spillestopp er kl. 20.25 og Eurosport sender matchen. KOMMERSIELT SAMARBEID VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som er utelukkende basert på redaksjonelle vurderinger.
Håvard Nordtveit (25) var benkesliter i begge de viktige EM-kvalikkampene mot Ungarn i november. Men for toppklubben Borussia Mönchengladbach har han blitt en stadig mer sentral bidragsyter.